Rikunarita-ORG/Wikinium huggingface dataset:
# kulupu Temokasi

| kulupu Temokasi Democratic Party  |
| --- |
|  |
| jan lawa | jan Ken Masin |
|
jan lon | ▲ jan 45,715,952 |
| nasin sin anu nasin awen | nasin sin lili |
| kule lawa | **laso** |
| ma sewi pi anu lawa lon ma Mewika | 45 / 100 （45%） |
| lipu ilo | www.democrats.com |

**kulupu Temokasi** (toki Inli la: *Democratic Party*) li kulupu pi nasin lawa suli pi ma Mewika. kulupu suli ante li kulupu Wepalikan. ona li kulupu pi nasin insa li kulupu pi nasin sin lili.
# ma tenpo

sitelen ma pi ma tenpo
ma ante li jo e nanpa tenpo ante. ma pi tenpo sama li **ma tenpo** sama. ma li jo e tenpo ante tan ni: ma li sike li tawa la, suno li lon ma ante lon tenpo ante.

ma tenpo li nanpa tan ante ona tawa tenpo UTC. ken la, nanpa tenpo lon ma mute li ante lon tenpo seli.
# ma Kentaki

| ma Kentaki
 Kentucky |
| --- |
| ma kipisi |
|  len ma |  sitelen lawa |
|  |
| ma tomo lawa | ma tomo Penpo |
| ma tomo pi mute jan nanpa wan | ma tomo Luwe |
| ma suli | ma Mewika |
| toki lawa | toki Inli |
| ISO 3166 | US-KY |

**ma Kentaki** (toki Inli la: *Kentucky*) li ma kipisi pi ma Mewika. nimi ante ona li *ma pi kasi laso* (toki Inli la: *the Bluegrass State*). ma tomo lawa ona li ma tomo Penpo. ma tomo Luwe (toki Inli la: *Louisville* /ˈlʊvəl/) li ma tomo pi suli nanpa wan lon ona.

ma Mewika

|  |  |
| --- | --- |
| ma kipisi lawa | ma Ajowa · ma Akanso · ma Alaka · ma Alapama · ma Atajo · ma Awawi · ma Ewisona · ma Ilinowi · ma Insijena · ma Juta · ma Kaliponja · ma Kanesika · ma Kansa · ma Kentaki · ma Kolowato · ma Lowita · ma Luwisijan · ma Masasusi · ma Men · ma Mewilan · ma Minesota · ma Misikan · ma Misisipi · ma Misuwi · ma Montana · ma Nepaka · ma Niwata · ma Nokewalana · ma Notakota · ma Nujo · ma Numesiko · ma Nusesi · ma Nuwanse · ma Okajoma · ma Otalan · ma Owajo · ma Owekan · ma Pensiwenja · ma Sakewalana · ma Satakota · ma Sosa · ma Telawe · ma Tenesi · ma Tesa · ma Wajomin · ma Wasinton · ma Wemon · ma Wesinja · ma Wewesinja · ma Wikansen |
| ma kipisi pi lawa ala | kulupu ma Malijana · kulupu ma Pisin · ma Amelikasamowa · ma Kawan · ma Petoliko · ma Sisi |
# ma tomo Kolanpa

| ma tomo Kolanpa
 Columbus |
| --- |
| ma tomo |
|  |
| insa pi ma tomo |
|  len ma |  sitelen lawa |
| ma suli | ma Mewika ma Owajo |

**ma tomo Kolanpa** (toki Inli la: *Columbus*) li ma tomo lawa pi ma Owajo lon ma Mewika. ma Owajo la ona li ma tomo pi suli nanpa wan. ona li jo e jan 905,748 lon tenpo 2020. ma poka li jo e jan 2,138,926 lon tenpo 2020. kulupu nanpa wan pi ma Amelika li open e ma tomo Kolanpa lon nasin telo Sajoto(?). jan pi ma Elopa li kama lon tenpo 1797. jan li open lawa e ma tomo Kolanpa lon tenpo 1812. ma tomo li kama suli mute lon tenpo 1950.

nimi pi ma tomo Kolanpa li nimi pi jan Kitopa Kulunpu. lili la jan li alasa ante e nimi pi ma tomo.
# ma tomo Paki

| ma tomo Paki
 Paris |
| --- |
| ma tomo |
|  |
|  len ma |  sitelen lawa |
| ma suli | ma Kanse |
| lipu ilo |  |

**ma tomo Paki** (toki Kanse la: *Paris* [paʁi]) li ma tomo lawa pi ma Kanse.

ma tomo Paki li ma tomo pi jan mute mute pi ma Kanse, li jo e jan 2.000.000. tenpo sike 1600 la, ma tomo Paki li ma tomo suli tawa mani tawa esun tawa len tawa moku tawa nasin sona tawa sitelen pi ma Elopa. ma tomo Paki li insa pi lawa pi ma lili lawa Il-a-Kanse.

tenpo sike nanpa 2017 la mani pi ma lili lawa Il-a-Kanse li mani Elopa 709,000,000,000. tenpo sike nanpa 2018 la lipu pi pilin kulupu pi mani lon pi ma pi kulupu sona pi lipu sona sin Ekonomisi li toki e ni: ma tomo Paki li nanpa tu tan ma tomo pi mani mute lon ma. ma Sinkapo li nanpa wan. tenpo sike nanpa 2018 la ante lipu li toki e ni: ma tomo Paki li nanpa wan tan ma tomo pi mani mute lon ma. ma Sinkapo en ma Enkon li nanpa wan kin.

ma tomo Paki li suli lon tomo tawa linja lon tomo tawa pi nasin suli lon tomo tawa kon. ma suli pi tomo tawa kon li ma suli pi tomo tawa kon Paki Sa Ta Kolo li insa ma pi tomo tawa kon Paki–Oli. tenpo sike nanpa 1900 la tomo tawa linja Paki open. tenpo suno wan la tomo tawa linja pi ma tomo Paki li jo e jan 5.230.000. tomo tawa linja pi ma tomo Paki li nanpa tu tan tomo tawa linja pi jan mute. tomo tawa linja Makuwa li nanpa wan. insa pi tomo tawa linja Kale tu Noto li nanpa mute tu tu tan tomo tawa linja pi jan mute. insa pi tomo tawa linja Kale tu Noto li nanpa wan tan tomo tawa linja pi jan mute lon ma Nijon ike. tenpo sike nanpa 2015 la insa pi tomo tawa linja Kale tu Noto li jo e jan 262.000.000. jan li sona e ma tomo Paki tan tomo pi sitelen pi ma tomo Paki tan tomo pona. tenpo sike nanpa 2019 la tomo pi sitelen Lupa li nanpa wan tan tomo pi sitelen jan mute. tenpo sike nanpa 2019 la tomo pi sitelen Lupa li jo e jan 9.600.000. tenpo sike nanpa 2020 la tomo pi sitelen Lupa li nanpa wan kin lon tenpo jaki Kolona pi tenpo sike nanpa 2019. jan li sona e tomo pi sitelen Muke Toke e tomo pi sitelen Muse Mamotan Mone e tomo pi sitelen Muse Ta Lolanki tan kulupu sitelen pi sitelen Inpesonisi pi ma Kanse. tomo pi sitelen Ponpitu Santa Muse Nasona Tali Moten li jo e kulupu sitelen sin mute pi ma Elopa. jan li lukin e sitelen pi jan tu pi ma tomo Paki lon ni: tomo pi sitelen Muse Loten en tomo pi sitelen Muse Pikaso. ma lili lawa sin ala lon insa pi ma tomo li ma pi wan ma sin pi ma ale pi kulupu UNEKO.

tomo suli mute li lon ma tomo Paki. tomo sewi Notatan pi ma tomo Paki en tomo palisa Epe li lon ona.
# ma Loma Lepupika

| ma Loma Lepupika
 Res publica Romana |
| --- |
|  |
| ma Loma Lepupika li lon tenpo ni: jan Juliju Kesali li kama moli. |
| ma tomo lawa | ma tomo Loma |
| toki lawa | toki Lasina |
| nasin sewi | nasin pi sewi mute pi ma Loma |
| tenpo open | sike #w509 |
| tenpo pini | sike #w27 |

**ma Loma Lepupika** (toki Lasina la: *Res publica Romana*) anu **ma lawa Loma meso** li ma lawa pi tenpo pini, li open lon tenpo sike pini #509 tan kama lon pi jan Jesu, li pini lon tenpo sike pini #27 tan kama lon pi jan Jesu. ona li kama tan ma Loma Lenun lon open, li kama ma Loma Inpelijun lon pini.
# telo Iwi

**telo Iwi** (toki Inli la *Lake Erie*) li lon poka pi ma Mewika, lon poka pi ma Kanata. mute telo la ona li telo suli pi ma Amelika lete nanpa pini. nasin telo Tetowi li pana e telo tan telo Sanke tawa telo Iwi. ona li weka e telo kepeken nasin telo Nijaka tawa telo Antewijo.

ona li lon poka tawa ma kipisi tu tu pi ma Mewika. ma Misikan en ma Owajo en ma Pensiwenja en ma Nujo li ni. kin la ona li lon poka pi ma Antewijo pi ma Kanata. mute jan la ma Kilan li ma tomo nanpa wan lon poka pi telo Iwi. taso, ma Pukalo en ma Ewi en ma Toleto li suli kin.

### telo suli pi ma Amelika lete li lon sitelen ma ni

telo Supiwija
telo Misikan
telo Juwan
telo Iwi
telo Antewijo
# ma tomo Minsen

| ma tomo Minsen
 München |
| --- |
| ma tomo |
|  |
|   len ma |  sitelen lawa |
|  |
| ma tomo Minsen lon ma Tosi |
| ma suli | ma Tosi |
| jan lawa | jan Tejete Lite |
| mani | mani Elo |
| tenpo | UTC+1 |
| lipu ilo |  |

**ma tomo Minsen** (toki Tosi la: *München*, toki Pajan la: *Minga*) li ma tomo lon ma Tosi. ona li ma tomo lawa pi ma Pajan.

tenpo sike 2024 la, kulupu Mercer li toki e ni: ma tomo Minsen li ma tomo nanpa luka luka wan pi awen pona. ona li jo e jan ike pi mute ala.

# tenpo musi lon ma tomo Minsen

jan li lon ma tomo Minsen la, ona li ken lukin li ken pilin e ijo mute ni:

## ma kasi Inli

ma kasi Inli (toki Tosi la: *Englischer Garten*) li ma kasi lon insa pi ma tomo Minsen. ma kasi ante la, ona li suli a (3,76 km²). jan li ken musi mute lon ma kasi Inli.

* tomo sewi Sonko (toki Tosi la: *Chinesischer Turm*) li lon. tenpo wan lon tenpo sike la jan li tawa musi tan tenpo musi pi jan pali moku (toki Tosi la: *Kocherlball*)
* nasin telo Asipa (toki Tosi la: *Eisbach*) li jo e nena telo la, jan li tawa supa lon ona.
* ma pi kasi lili la, jan li ken musi kepeken sike li ken lape e sijelo ona lon suno
* jan li ken tawa insa telo

## tenpo musi pi tenpo mun luka luka

tenpo musi pi tenpo mun luka luka (toki Tosi la: *Oktoberfest*) anu tenpo musi Wisen (toki Pajan la: *Wiesn*) li tenpo musi pi ma tomo Minsen. tenpo musi ale pi ma tomo la, ona li suli nanpa wan. tenpo musi ni la, jan li moku e telo nasa pan mute lon tomo len suli. kin la, jan li ken tawa kepeken nasin tawa sike musi.

tenpo musi pi mun luka luka lon tenpo pimeja
## ma Olinpija

ma Olinpija (toki Tosi la: *Olympiapark*) li ma lon insa pi ma tomo Minsen. jan li pali e ona lon tenpo sike 1972 (LLLTTAMMMLLT) tan musi utala Olinpi. tomo pi utala musi sijelo li lon insa ona. kin la, telo suli li lon.

## tomo sona Tosi

tomo sona Tosi (toki Tosi la: *Deutsches Museum*) li pana lukin e nasin sona e ilo mute. ona li open lon tenpo sike 1903 (LLLTTATW).

## ilo kalama musi lon tomo pi kulupu lawa

tomo pi kulupu lawa li jo e ilo kalama lon sinpin ona. tenpo tu lon tenpo suno la ilo ni li kalama musi. sijelo ilo li tawa sike lon ona li pana lukin e tenpo pini pi ma tomo Minsen. jan mute li lukin e ni.

ilo kalama musi
## lukin e musi sijelo

jan li ken lukin e utala pi musi sijelo mute lon ma tomo Minsen:

* kulupu Pajan Minsen (toki Tosi la: *Bayern München*) pi musi pi sike noka
* kulupu 1860 Minsen pi musi sijelo
* kulupu EHC Red Bull München pi musi palisa sike lon kiwen lete
* kulupu Pajan Minsen (toki Tosi la: *Bayern München*) pi musi pi sike poki
* kulupu ante mute li lon

# tan sona